**Tone Vigeland** (fødd ) var ein norsk sølvsmed og smykkekunstnar med internasjonalt renommé. Smykkane hennar har blitt skildra som «formfullendte arbeider [som] kan være utfordrende og faretruende med uttrykk som er vakre og dramatiske, kontrollerte og rå.» Namnet hennar «går stadig igjen i publikasjoner og sentrale utstillinger når det beste og det mest avanserte innen smykkekunsten på verdensbasis skal vises frem og omtales».

Utdanning
---------

Vigeland var utdanna ved Statens Håndverks- og Kunstindustriskole (1955–57), smykkelinja ved Oslo yrkesskole (1957), PLUS brukskunstsenter i Fredrikstad (1959), og tok sveinebrev i 1961 og meisterbrev i 1962.

Kunstnarisk virke
-----------------

Vigeland starta eige verksemd i 1961.

Kunsten til Vigeland har gjennomgått fleire fasar: enkel «scandinavian design» på 1960-talet, nye material på 1970-talet, «spiker-smykker» med etniske assosiasjonar på 1980-talet, ei dreiing mot det skulpturelle i løpet av 1980-talet. Etter 1995 arbeidde ho med skulpturar der teknikkane er dei same som i smykkane, men der formata går mot romutsmykningar.

Prisar og utmerkingar
---------------------

Vigeland blei tidleg heidra med designprisen Jacobprisen i 1965. For utforminga av øyreringar og armband for bedriften Norway Designs A/S mottok ho to gongar Merket for god design i 1966. Etter kvart mottok ho også Statens arbeidsstipend i 1966, Statens garantiinntekt i 1978, Oslo bys kunstnerpris i 1987, den svenske Prins Eugen-medaljen i 1988 og Anders Jahres kulturpris i 2002. I 1996 blei ho utnemnd til kommandør av St. Olavs Orden. 

Vigeland er kjøpt inn av ei rekkje norske museum, i tillegg til Victoria and Albert Museum i London, Cooper-Hewitt Museum og Museum of Modern Art i New York, National Museum of Modern Design i Tokyo, Musée des Arts Décoratifs i Paris, Pinakothek der Moderne i München. Eit høgdepunkt i karrieren hennar var ei retrospektiv utstilling som blei vist i Noreg, USA og Japan i perioden 1995–1998.

I 2014 var Vigeland festspillutstillar i Bergen Kunsthall.

Familie
-------

Tone Vigeland var dotter av målaren Per Vigeland, og med det sonedotter av Emanuel Vigeland og grandniese av Gustav Vigeland.

Litteratur
----------

* Cecilie Malm Brundtland. *Tone Vigeland, jewellery + sculpture : movements in silver*. Stuttgart: Arnoldsche, 2003. 183 sider. Parallell engelsk og norsk tekst. ISBN 3-89790-185-4. Også utgåve med parallell tysk og engelsk tekst.
* Jorunn Veiteberg. «Tone Vigeland : karrieren, arbeidet, smykkene, skulpturene» I: *Kunsthåndverk*, nr 1/2, 2001
* *Jan Groth: Tegninger, Tone Vigeland: Skulpturer*. Nordjyllands kunstmuseum, 2000. 93 sider. ISBN 87-88307-43-3
* *Tone Vigeland : Norwegian Art Jewelry*. Tokyo: National Museum of Modern Art, 1997. 100 sider. Japansk tekst.
* *The Jewelry of Tone Vigeland 1958-1995*. Editor: Anniken Thue. Kunstindustrimuseet i Oslo, 1995. 109 sider. ISBN 82-7177-412-3

Kjelder
-------

1. ↑  Sven Arne Buggeland (19. mars 2024). «Tone Vigeland (85) er død». *VG* (på norsk bokmål). Henta 19. mars 2024.
2. 1 2   Tone Vigeland i Norsk biografisk leksikon
3. ↑  Leena Mannila. *God form i Norge, Jacob-prisens vinnere 1957–1995*. Messel forlag / Norsk Form, 1996. ISBN 82-452-0011-5. (ebok)
4. ↑  norskdesign.no Søk i designpriser Arkivert 25. oktober 2016 på Wayback Machine.
5. ↑  «DigitaltMuseum: Søk: 'Tone Vigeland'». DigitaltMuseum. Henta 1. mars 2012.
6. ↑  BT 20 sept. 2013, del 2 s.5.
7. ↑  «Dette altermotivet er en skjult skatt fra krigen». *www.aftenposten.no* (på norsk bokmål). 15. oktober 2018. Henta 5. september 2020.
8. ↑  «Tone Vigeland: Fra kropp til rom». *Magasinet KUNST* (på norsk bokmål). 13. juni 2014. Henta 5. september 2020. «Vigeland var bare 17 år da hun kom inn på Kunst- og håndverksskolen. Selv om farfaren het Emmanuel Vigeland, hans bror Gustav Vigeland og hennes far var kirkemaleren Per Vigeland, var det ikke stor applaus i stua for at Tone Vigeland skulle bli kunstner.»

* *Denne artikkelen bygger på «Tone Vigeland» frå Wikipedia på bokmål, den 19. mars 2024.*